Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 2186/2009

**1295a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona o niektorých opatreniach týkajúcich sa strategických spoločností (tlač **1295**) v druhom čítaní

 Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona o niektorých opatreniach týkajúcich sa strategických spoločností (tlač **1295**)(ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením zo 4. novembra 2009 č. 1758 pridelila vládny návrh zákona o niektorých opatreniach týkajúcich sa strategických spoločností (tlač **1295**) na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie, rozpočet a menu a

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

* Ústavnoprávny výbor Národnej rady Slovenskej republiky o návrhu rokoval  4. novembra 2009 a uznesením č. 750 odporučil Národnej rade Slovenskej republiky tento schváliť.
* Výbor Národnej rady Slovenskej republiky pre financie, rozpočet a menu o  návrhu nerokoval, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.
* Výbor Národnej rady Slovenskej republiky pre hospodársku politiku o návrhu rokoval 5. novembra 2009 a uznesením č. 603 odporučil Národnej rade Slovenskej republiky schváliť.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. Doterajšie paragrafy 1 až 6 sa označujú ako článok I.

Pozmeňujúcim návrhom poslanca sa pripájajú k vládnemu návrhu zákona čl. II. a III., preto je potrebné pôvodný text vládneho návrhu zákona označiť ako čl. I.

**Výboru NR SR pre hospodársku politiku**

***Gestorský výbor odporúča schváliť***

1. V § 1 sa za slová „(ďalej len „strategická spoločnosť“)“ vkladajú slová „ako opatrení na zmiernenie krízovej ekonomickej situácie strategickej spoločnosti a vplyvov globálnej hospodárskej krízy.“.

Doplnenie je odôvodnené precizovaním účelu zákona a konkretizovaním situácie, v ktorej sa opatrenia uplatňujú.

**Ústavnoprávny výbor NR SR**

***Gestorský výbor odporúča schváliť***

1. V § 2 sa v úvodnej vete za slová „(ďalej len „vláda“) a“ vkladajú slová „na majetok ktorej bol vyhlásený konkurz a je dôležitá na ochranu zdravia, pre bezpečnosť štátu a riadny chod hospodárstva a“.

Okruh obchodných spoločností o ktorých môže vláda SR rozhodnúť, že sú strategické sa navrhuje vyjadriť ešte reštriktívnejšie, a to, že môže ísť len o spoločnosti, na ktoré už bol vyhlásený konkurz a sú dôležité na ochranu zdravia, pre bezpečnosť štátu a riadny chod hospodárstva.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V § 2 v písmene a) sa za slovo „zamestnancov“ vkladá slovo „alebo“.

Ide o spresnenie vyjadrujúce alternatívnosť podmienok.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V § 2 písm. b) sa za slovo „dopravu“ vkladajú slová „a podobne“.

Ide o rozšírenie okruhu podnikov o ktorých môže vláda rozhodnúť, že majú strategický význam.

**Ústavnoprávny výbor NR SR**

***Gestorský výbor odporúča neschváliť***

1. V § 2 písm. c) sa za slovo „dielo,“ vkladá slovo „verejnú“, za slovo „vôd,“ vkladá slovo „verejnú“ a za slovo „alebo“ vkladá slovo „verejný“.

Ide o spresnenie pojmov používaných v osobitných právnych predpisoch.

**Výbor NR SR pre hospodársku politiku**

***Gestorský výbor odporúča schváliť***

1. V § 2 písm. c) sa za slovo „vôd,“ vkladá slovo „verejnú“ a za slovo „alebo“ vkladá slovo „verejný“ a za slovo „vodovod“ sa vkladajú slová „a podobne“.

Ide o spresnenie pojmov používaných v osobitných právnych predpisoch.

**Ústavnoprávny výbor NR SR**

***Gestorský výbor odporúča neschváliť***

1. V § 3 odseku 1 sa slová „minister hospodárstva Slovenskej republiky alebo minister financií Slovenskej republiky“ nahrádzajú slovami „príslušný minister“.

Ide o rozšírenie oprávnených členov vlády na podávanie návrhu na rozhodnutie o strategickom význame obchodnej spoločnosti.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. V § 3 odseku 3 sa vypúšťajú slová „vlastníkovi strategickej spoločnosti“ a za slovo „správcovi“ vkladajú slová „konkurznej podstaty“ a za slovo „každému“ sa vkladá slovo „príslušnému“.

.

Ak sa rozhodnutie vlády o strategickej spoločnosti môže týkať len obchodnej spoločnosti v konkurze, nie je potrebné, aby sa rozhodnutie doručovalo vlastníkom, ktorí navyše môžu byť neznámi. Rozhodnutie sa nebude zasielať každému orgánu, ale len každému príslušnému orgánu.

**Výbor NR SR pre hospodársku politiku**

***Gestorský výbor odporúča schváliť***

1. V § 3 odseku 3 sa vypúšťajú slová „vlastníkovi strategickej spoločnosti“ a za slovo „každému“ sa vkladá slovo „príslušnému“.

.

Ak sa rozhodnutie vlády o strategickej spoločnosti môže týkať len obchodnej spoločnosti v konkurze, nie je potrebné, aby sa rozhodnutie doručovalo vlastníkom, ktorí navyše môžu byť neznámi. Rozhodnutie sa nebude zasielať každému orgánu, ale len každému príslušnému orgánu, ani iným orgánom okrem súdu, lebo všetky ostatné konania sa počas konkurzného konania zastavujú.

**Ústavnoprávny výbor NR SR**

***Gestorský výbor odporúča neschváliť***

1. V § 4 odsek 1 znie:

„(1) Pred uskutočnením predaja majetku strategickej spoločnosti je správca konkurznej podstaty strategickej spoločnosti povinný písomne ponúknuť predaj majetku strategickej spoločnosti Slovenskej republike zastúpenej Fondom národného majetku Slovenskej republiky za cenu určenú na základe ponukového konania. Ak nie je možné určiť cenu na základe ponukového konania, určí ju znalec.“.

Na objektívne určenie ceny je vhodné, aby vzišla z ponukového konania v súlade s §92 ods. 1 písm. d) zákona č. 7/2005. Až následne, ak by nebolo možné určiť cenu na základe ponukového konania, napríklad pre neúspešnosť ponukového konania cenu určí znalec.

**Výbor NR SR pre hospodársku politiku**

***Gestorský výbor odporúča schváliť***

1. V § 4 odsek 1 znie:

„(1) Pred uskutočnením predaja majetku strategickej spoločnosti je správca strategickej spoločnosti povinný písomne ponúknuť predaj majetku strategickej spoločnosti Slovenskej republike zastúpenej Fondom národného majetku Slovenskej republiky za cenu určenú na základe ponukového konania. Ak nie je možné určiť cenu na základe ponukového konania určí ju znalec.“.

Na objektívne určenie ceny je vhodné, aby vzišla z ponukového konania v súlade s § 92 ods. 1 písmeno d) zákona č. 7/2005. Až následne, ak by nebolo možné určiť cenu na základe ponukového konania napríklad pre neúspešnosť ponukového konania, cenu určí znalec.

**Ústavnoprávny výbor NR SR**

***Gestorský výbor odporúča neschváliť***

1. V § 4 ods. 2 sa za slovom „je“ vypúšťajú slová „vlastník alebo“ a za slovo „správca“ sa vkladajú slová „konkurznej podstaty“.

V konkurznom konaní sú vlastníkove práva prevedené len na správcu konkurznej podstaty.

**Výbor NR SR pre hospodársku politiku**

***Gestorský výbor odporúča schváliť***

1. V § 4 ods. 2 sa za slovom „je“ vypúšťajú slová „vlastník alebo“.

V konkurznom konaní sú vlastníkove práva prevedené len na správcu.

**Ústavnoprávny výbor NR SR**

***Gestorský výbor odporúča neschváliť***

1. V § 4 odsek 3 znie:

„(3) Ak sa Slovenská republika stane vlastníkom strategickej spoločnosti na základe opatrení podľa tohto zákona a pominú dôvody týchto opatrení, Slovenská republika môže ponúknuť strategickú spoločnosť na predaj novému vlastníkovi na základe obchodnej verejnej súťaže.2)“.

Poznámka pod čiarou k novému odkazu 2 znie:

„2) § 281 a nasl. Obchodného zákonníka“.

Slovenská republika má záujem o zmenu vlastníctva k strategickej spoločnosti len na obdobie, kým sa dosiahne konsolidácia strategickej spoločnosti.

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. § 5 znie:

„§ 5

Správca konkurznej podstaty strategickej spoločnosti je povinný okrem povinností ustanovených v osobitnom predpise3) zabezpečiť

* 1. prevádzku strategickej spoločnosti,
	2. aby nedošlo k neodôvodnenému hromadnému prepúšťaniu zamestnancov4)“.

Citácia k poznámke pod čiarou k odkazu 4 sa nahrádza citáciou, ktorá znie: „§ 56 zákona č. 7/2005 Z. z.“.

Pri usporiadaní pracovnoprávnych vzťahov v obchodných spoločnostiach v konkurze sa aplikujú ustanovenia zákona o konkurze a reštrukturalizácii. Povinnosť správcu spravovať majetok obchodnej spoločnosti v konkurze je vyjadrená už v zákone č. 7/2005 Z. z., preto ju netreba v takom istom význame uvádzať v tomto osobitnom zákone.

**Výbor NR SR pre hospodársku politiku**

***Gestorský výbor odporúča schváliť***

1. § 5 znie:

„§ 5

Správca konkurznej podstaty je povinný okrem povinností ustanovených v osobitnom predpise3) zabezpečiť

* 1. prevádzku strategickej spoločnosti,
	2. aby nedošlo k neodôvodnenému hromadnému prepúšťaniu zamestnancov4)“.

Citácia k poznámke pod čiarou k odkazu 4 sa nahrádza citáciou, ktorá znie: „§ 56 zákona č. 7/2005 Z. z.“.

Pri usporiadaní pracovnoprávnych vzťahov v obchodných spoločnostiach v konkurze sa aplikujú ustanovenia zákona o konkurze a reštrukturalizácii. Povinnosť správcu spravovať majetok obchodnej spoločnosti v konkurze je vyjadrená už v zákone č. 7/2005 Z. z., preto ju netreba v takom istom význame uvádzať v tomto osobitnom zákone.

**Ústavnoprávny výbor NR SR**

***Gestorský výbor odporúča neschváliť***

1. V § 6 sa slová „uplynutia lehoty na prihlasovanie pohľadávok veriteľov tejto spoločnosti5)“ nahrádzajú slovami „zasadnutia prvej schôdze veriteľov tejto spoločnosti5)“.

Poznámka pod čiarou k odkazu 5 sa nahrádza novou poznámkou, ktorá znie: „§ 33 zákona č. 7/2005 Z. z.“.

Ustanovenie sa navrhuje zmeniť z dôvodu predĺženia lehoty, v ktorej môže vláda SR rozhodnúť o strategickom význame obchodnej spoločnosti

**Ústavnoprávny výbor NR SR**

**Výbor NR SR pre hospodársku politiku**

***Gestorský výbor odporúča schváliť***

1. Za článok I sa vkladajú nové články II a III, ktoré znejú:

„Čl. II

Zákon č. 98/2004 Z. z. o spotrebnej dani z minerálneho oleja v znení zákona č. 667/2004 Z. z., zákona č. 223/2006 Z. z., zákona č. 672/2006 Z. z., zákona č. 609/2007 Z. z., zákona č. 378/2008 Z. z., zákona č. 465/2008 Z. z., zákona č. 53/2009 Z. z. a zákona č. .../2009 Z. z. sa mení a dopĺňa takto:

1. V § 11 ods. 12 písm. g), v § 21 ods. 7 písm. c) a v § 25 ods. 15 písm. b) sa na konci pripájajú tieto slová: „ak tento zákon neustanovuje inak,“.
2. § 11 sa dopĺňa odsekmi 17 až 19, ktoré znejú:

„(17) Ak súd vyhlásil konkurz na právnickú osobu alebo fyzickú osobu, ktorá je užívateľským podnikom a súdom ustanovený správca konkurznej podstaty najneskôr v deň nadobudnutia právoplatnosti rozhodnutia o vyhlásení konkurzu oznámi colnému úradu svoje rozhodnutie pokračovať v prevádzkovaní podniku podľa osobitného predpisu, 6d) colný úrad nepostupuje podľa ods. 12 písm. g) a ods. 13.

1. Ak správca konkurznej podstaty oznámi colnému úradu svoje rozhodnutie pokračovať v prevádzkovaní podniku podľa osobitného predpisu 6d) po lehote podľa odseku 17, colný úrad vydá odberný poukaz a zaradí právnickú osobu alebo fyzickú osobu do evidencie užívateľských podnikov do 15 dní odo dňa doručenia žiadosti podľa odseku 11.
2. Platnosť odberného poukazu vydaného užívateľskému podniku zaniká dňom ukončenia prevádzkovania podniku podľa osobitného predpisu. 6d) Správca konkurznej podstaty je povinný o tejto skutočnosti bezodkladne písomne informovať colný úrad. Colný úrad po doručení oznámenia o ukončení prevádzkovania podniku podľa osobitného predpisu 6d) vyradí užívateľský podnik z evidencie.“.

Poznámka pod čiarou k odkazu 6d) znie:

„6d) § 88 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov“.

1. § 21 sa dopĺňa odsekmi 12 až 14, ktoré znejú:

„(12) Ak súd vyhlásil na právnickú osobu alebo fyzickú osobu, ktorá je prevádzkovateľom daňového skladu konkurz a správca konkurznej podstaty najneskôr v deň nadobudnutia právoplatnosti rozhodnutia o vyhlásení konkurzu oznámi colnému úradu svoje rozhodnutie pokračovať v prevádzkovaní podniku podľa osobitného predpisu, 6d) povolenie na prevádzkovanie daňového skladu podľa odseku 7 písm. c) nezaniká.

(13) Ak správca konkurznej podstaty oznámi colnému úradu svoje rozhodnutie pokračovať v prevádzkovaní podniku podľa osobitného predpisu 6d) po lehote podľa ods. 12, colný úrad vydá povolenie na prevádzkovanie daňového skladu do 15 dní odo dňa doručenia žiadosti podľa odseku 1, ak nenastali zmeny podľa odsekov 2 a 4.

(14) Platnosť povolenia na prevádzkovanie daňového skladu zaniká dňom ukončenia prevádzkovania podniku podľa osobitného predpisu. 6d) Správca konkurznej podstaty je povinný o tejto skutočnosti bezodkladne písomne informovať colný úrad. Colný úrad po doručení oznámenia o ukončení prevádzkovania podniku postupuje podľa odseku 10 písm. d).“.

1. § 25 sa dopĺňa odsekmi 20 až 22, ktoré znejú:

„(20) Ak súd vyhlásil na právnickú osobu alebo fyzickú osobu, ktorá je oprávneným príjemcom konkurz a správca konkurznej podstaty najneskôr v deň nadobudnutia právoplatnosti rozhodnutia o vyhlásení konkurzu oznámi colnému úradu svoje rozhodnutie pokračovať v prevádzkovaní podniku podľa osobitného predpisu, 6d) povolenie prijímať minerálny olej z iného členského štátu v pozastavení dane podľa odseku 15 písm. b) nezaniká.

(21) Ak správca konkurznej podstaty oznámi colnému úradu svoje rozhodnutie pokračovať v prevádzkovaní podniku podľa osobitného predpisu 6d) po lehote podľa odseku 20 colný úrad vydá povolenie prijímať minerálny olej z iného členského štátu v pozastavení dane do 15 dní odo dňa doručenia žiadosti podľa odseku 2, ak nenastali zmeny podľa odsekov 3 a 4.

(22) Platnosť povolenia prijímať minerálny olej z iného členského štátu v pozastavení dane zaniká dňom ukončenia prevádzkovania podniku podľa osobitného predpisu. 6d) Správca konkurznej podstatyje povinný o tejto skutočnosti bezodkladne písomne informovať colný úrad. Colný úrad po doručení oznámenia o ukončení prevádzkovania podniku postupuje podľa odseku 18 písm. d).“.

V prípadoch, kedy správca konkurznej podstaty po vyhlásení konkurzu rozhodne o prevádzkovaní podniku sa navrhuje umožniť zachovanie štatútu prevádzkovateľa daňového skladu, oprávneného príjemcu a užívateľského podniku.

Čl. III

Zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, v znení zákona č. 283/2008 Z. z. a zákona č. 465/2008 Z. z. sa mení a dopĺňa takto:

1. V § 8 ods. 13, v § 20 ods. 11 a v § 32 ods. 13 sa za slovo „reštrukturalizácia“ vkladá čiarka a slová „ak tento zákon neustanovuje inak“.

2. § 8 sa dopĺňa odsekmi 18, 19 a 20, ktoré znejú:

„(18) Ak súd vyhlásil konkurz na právnickú osobu alebo fyzickú osobu, ktorá je oprávneným spotrebiteľom elektriny a súdom ustanovený správca konkurznej podstaty (ďalej len „správca“) najneskôr v deň nadobudnutia právoplatnosti rozhodnutia o vyhlásení konkurzu oznámi colnému úradu svoje rozhodnutie pokračovať v prevádzkovaní podniku podľa osobitného predpisu,16a) colný úrad nepostupuje podľa ods. 13 a ods. 14.

(19) Ak správca oznámi colnému úradu svoje rozhodnutie pokračovať v prevádzkovaní podniku podľa osobitného predpisu16a) po lehote podľa ods. 18, colný úrad zaregistruje právnickú osobu alebo fyzickú osobu ako oprávneného spotrebiteľa elektriny, vydá osvedčenie o registrácii a ak má právnická osoba alebo fyzická osoba samostatné odberné miesto výlučne na odber elektriny oslobodenej od dane vydá aj povolenie na oslobodenú elektrinu do 15 dní odo dňa doručenia žiadosti podľa ods. 5.

(20) Platnosť osvedčenia o registrácii a povolenia na oslobodenú elektrinu zaniká dňom ukončenia prevádzkovania podniku podľa osobitného predpisu.16a) Správca je povinný o tejto skutočnosti bezodkladne písomne informovať colný úrad.“

Poznámka pod čiarou k odkazu 16a) znie:

„16a) § 88 zákona č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov“.

3. § 20 sa dopĺňa odsekmi 15, 16 a 17, ktoré znejú:

„(15) Ak súd vyhlásil konkurz na právnickú osobu alebo fyzickú osobu, ktorá je oprávneným spotrebiteľom uhlia a správca najneskôr v deň nadobudnutia právoplatnosti rozhodnutia o vyhlásení konkurzu oznámi colnému úradu svoje rozhodnutie pokračovať v prevádzkovaní podniku podľa osobitného predpisu,16a) colný úrad nepostupuje podľa ods. 11 a ods. 12.

(16) Ak správca oznámi colnému úradu svoje rozhodnutie pokračovať v prevádzkovaní podniku podľa osobitného predpisu16a) po lehote podľa ods. 15, colný úrad zaregistruje právnickú osobu alebo fyzickú osobu ako oprávneného spotrebiteľa uhlia, vydá osvedčenie o registrácii a povolenie na oslobodené uhlie do 15 dní odo dňa doručenia žiadosti podľa ods. 3.

(17) Platnosť osvedčenia o registrácii a povolenia na oslobodené uhlie zaniká dňom ukončenia prevádzkovania podniku podľa osobitného predpisu.16a) Správca je povinný o tejto skutočnosti bezodkladne písomne informovať colný úrad.“

4. § 32 sa dopĺňa odsekmi 18, 19 a 20, ktoré znejú:

„(18) Ak súd vyhlásil konkurz na právnickú osobu alebo fyzickú osobu, ktorá je oprávneným spotrebiteľom zemného plynu a správca najneskôr v deň nadobudnutia právoplatnosti rozhodnutia o vyhlásení konkurzu oznámi colnému úradu svoje rozhodnutie pokračovať v prevádzkovaní podniku podľa osobitného predpisu,16a) colný úrad nepostupuje podľa ods. 13 a ods. 14.

(19) Ak správca oznámi colnému úradu svoje rozhodnutie pokračovať v prevádzkovaní podniku podľa osobitného predpisu16a) po lehote podľa ods. 18, colný úrad zaregistruje právnickú osobu alebo fyzickú osobu ako oprávneného spotrebiteľa zemného plynu, vydá osvedčenie o registrácii a ak má právnická osoba alebo fyzická osoba samostatné odberné miesto výlučne na odber zemného plynu oslobodeného od dane vydá aj povolenie na oslobodený zemný plyn do 15 dní odo dňa doručenia žiadosti podľa ods. 5.

(20) Platnosť osvedčenia o registrácii a povolenia na oslobodený zemný plyn zaniká dňom ukončenia prevádzkovania podniku podľa osobitného predpisu.16a) Správca je povinný o tejto skutočnosti bezodkladne písomne informovať colný úrad.“

V prípadoch, kedy správca konkurznej podstaty po vyhlásení konkurzu rozhodne o prevádzkovaní podniku sa navrhuje umožniť zachovanie štatútu oprávneného spotrebiteľa vstupných médií (elektrina, uhlie a zemný plyn).

Články II a III nadobúdajú účinnosť dňom vyhlásenia, čo sa premietne do ustanovenia upravujúceho účinnosť zákona.

Doterajší § 7 sa označuje ako článok IV.

V súvislosti s navrhovanými zmenami je potrebné upraviť názov zákona a v čl. II úvodnú vetu v súvislosti s novelou zákona č. 98/2004 Z. z. o spotrebnej dani z minerálneho oleja, ktorá bola prijatá v NR SR  22. októbra 2009.

**Výboru NR SR pre hospodársku politiku**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 4, 6, 8, 9, 11, 13, 15, 16, 18 a 19** hlasovať spoločne s odporúčaním

**s c h v á l i ť,**

**o bodoch 5, 7, 10, 12, 14, 17** hlasovať spoločne s odporúčaním **n e s c h v á l i ť.**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o niektorých opatreniach týkajúcich sa strategických spoločností

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania vládneho návrhu zákona o niektorých opatreniach týkajúcich sa strategických spoločností (tlač **1295a**)v druhom čítaní bola schválená uznesením z 5. novembra 2009 č. 604.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 5. novembra 2009

Maroš **K o n d r ó t**

predseda Výboru NR SR pre

hospodársku politiku